Source: https://tax-fin-lex.si/Zbirke/SodnaPraksaList?nodeId=e91f44ff-c099-4545-b03b-068f69cc9926&pageNumber=26
Timestamp: 2020-01-29 16:53:42+00:00
Document Index: 4776084

Matched Legal Cases: ['sodišče ', 'sodišče ', 'sodišče ', 'sodišče ', 'ZKP ', 'ZKP ']

VSC sklep I Ip 92/2013
VSC0003311
ZIZ člen 194/2.
ustavitev izvršbe na nepremičnine – ustavitev izvršilnega postopka – izvršilni postopek
Ob pogoju iz drugega odstavka 194. člena ZIZ sodišče ustavi izvršbo na nepremičnine ne pa izvršilnega postopka, v katerem je sodišče dovolilo izvršbo tudi še z drugimi sredstvi izvršbe.
VSK sklep Cp 71/2013
VSK0005278
SPZ člen 32, 33, 36.
motenje posesti - pasivna legitimacija - pravilo petitorum absorbet possessorum - ovirana uporaba nujne poti
Nujna pot v korist toženkine parcele in v breme parcele tožeče stranke je bila pravnomočno določena že pred tem motnjskim sporom. To ne pomeni, da lahko tožena stranka, ko je pri uporabi nujne poti ovirana, to pravico samovoljno uveljavi, temveč se mora v ta namen poslužiti pravne poti. Pravilo petitorum absorbet possessorum v tem primeru ne pride v poštev.
VSL sklep I Cp 3612/2012
DEDNO PRAVO – CIVILNO PROCESNO PRAVO – IZVRŠILNO PRAVO
VSL0077296
ZPP člen 206, 206/1, 206/1-1, 308. ZIZ člen 17, 17/2, 17/2-1.
prekinitev postopka – predhodno vprašanje – sodna poravnava – učinek pravnomočnosti – izvršilni naslov
O premoženju, ki sodi v zapuščino, je že odločeno z učinkom pravnomočnosti. Zato odločitev o navedenem premoženju ne predstavlja predhodnega vprašanja, kar bi utemeljevalo prekinitev postopka. Sodna poravnava ima vse učinke pravnomočne sodbe, pomeni pa tudi izvršilni naslov, na podlagi katerega lahko stranke predlagajo prisilno izvršbo.
VSL0072996
spor majhne vrednosti – pritožbeni razlogi v sporu majhne vrednosti
V pritožbi zoper odločitev v sporu majhne vrednosti dejanskega stanja ni mogoče izpodbijati („dopolnjevati“) oziroma je s strani sodišča prve stopnje ugotovljeno dejansko stanje (neizpodbojno) izhodišče tudi za pritožbeno odločitev.
VSL0072989
ZPP člen 30, 30/1, 44, 44/3.
stvarna pristojnost – vrednost spornega predmeta - sklep o ugotovitvi vrednosti spornega predmeta
Zoper sklep, s katerim sodišče prve stopnje ugotovi vrednost spornega predmeta je dovoljena le nesamostojna pritožba. To je pritožba, ki je pridružena drugi pritožbi, v tem primeru pritožbi zoper sklep, da Okrajno sodišče ni stvarno pristojno za odločanje v tej zadevi.
VSC sodba PRp 438/2012
VSC0003319
ZVCP-1 člen 131. ZPrCP člen 106. ZP-1 člen 2, 2/2.
milejši predpis – prisotnost prepovedanih substanc v organizmu – vožnja pod vplivom mamil
Ni dvoma o tem, da je ZPrCP nekoliko drugače v primerjavi z ZVCP-1 uredil le sam način ugotavljanja prisotnosti prepovedanih substanc. ZVCP-1 namreč govori le o organizmu, medtem ko ZPrCP izrecno določa ugotavljanje prisotnosti le-teh v krvi ali v slini. Vendar pa je zmotno prepričanje prvega sodišča, da gre v tem primeru za določbo, ki je milejša in jo je potrebno upoštevati v skladu z določbo drugega odstavka člena 2 ZP-1. Določbi drugega in četrtega odstavka členov 106 ZPrCP sta po prepričanju pritožbenega senata le neke vrste dokazno pravilo za ugotavljanje prisotnosti prepovedanih substanc v organizmu in sta le razlagalnega značaja, zato jima ni mogoče pripisati značilnosti milejšega predpisa, zlasti ob dejstvu, da sta določbi prvega odstavka člena 131 ZVCP-1 in prvega odstavka člena 106 ZPrCP, ki določata okvire za protipredpisno ravnanje, povsem primerljivi.
VSL sklep I Cp 53/2013
DEDNO PRAVO – CIVILNO PROCESNO PRAVO – USTAVNO PRAVO
VSL0068867
URS člen 22, 23. ZD člen 175, 215, 215/2. ZPP člen 333, 366.
stranka zapuščinskega postopka – vročitev sklepa o dedovanju – pritožba
S tem, ko je bil v pravdnem postopku tožbeni zahtevek pritožnice na ugotovitev, da ima dedno pravico po zapustniku, pravnomočno zavrnjen, je izgubila položaj stranke. Ker ni dedinja, prav tako pa tudi ni volilojemnica ali oseba, ki bi uveljavljala (še) kakšno drugo pravico iz zapuščine o kateri bi odločalo zapuščinsko sodišče, ni več nobene podlage, da bi položaj stranke obdržala.
ZST-1 člen 10. ZDen člen 71, 71/1. ZKP člen 538.
taksna obveznost – plačilni nalog – ugovor zoper plačilni nalog – taksna oprostitev na podlagi zakona
Taksa se ne plača tudi v primeru, če tako določa poseben zakon. Postopek po tožbi, s katero tožeča stranka zahteva plačilo materialne škode, sklicujoč se pri tem na določila 538. in naslednjih ZKP in (nepravdni) postopek vračanja podržavljenega premoženja, sta dva različna postopka in dva popolnoma različna zahtevka, kar logično izključuje kakršnokoli analogijo z 71. členom ZDen, po katerem stranke v postopku denacionalizacije po tem zakonu ne plačujejo taks.
VSL sklep I Cp 2954/2012
VSL0068868
ZPP člen 95, 95/1, 95/2.
pooblastilo za vložitev revizije – novo pooblastilo – posebno pooblastilo
Odvetnik mora ob vložitvi izrednega pravnega sredstva predložiti novo pooblastilo. Po ustaljeni sodni praksi se šteje, da je pooblastilo novo, če je bilo izdano v času, ko je njegov izdajatelj že pridobil pravico vložiti izredno pravno sredstvo. V zakonu pa ni nobene podlage za zahtevo, da mora biti pooblastilo za vložitev izrednega pravnega sredstva tudi posebno, to je, da mora biti v njem izrecno navedeno, da se nanaša na vložitev revizije.
VSC sodba Cp 1/2013
VSC0003751
ZZZDR člen 51, 58, 69.
skupno premoženje - bivša zakonca
Tožničin zahtevek na plačilo denarnega zneska, ustrezajočega vrednosti odsvojene nepremičnine, se materialnopravno pravilno izkaže za neutemeljenega že zato, ker je bilo pravnomočno ugotovljeno, da odsvojena nepremičnina ni spadala v skupno premoženje pravdnih strank.